З радасцю ўспрымаюць пераезд на новае месца і наведвальнікі ФАЦ Валожынскага раёна. Утульнае памяшканне для фітнесу, прасторная трэнажорная зала нават блізка не нагадваюць ранейшую прапіску – падвальнае памяшканне. Пляцоўкамі ДЮСШ карыстаюцца і навучэнцы ЦТДіМ. Праводзяцца трэніроўкі па футболе, валейболе, баскетболе. Многафункцыянальная зала дазваляе ў поўнай ступені праяўляць здольнасці, а трыбуна, разлічаная на 150 гледачоў, нагадвае фізкультурна-аздараўленчыя комплексы сталіцы. У снежні тут упершыню прайшлі рэспубліканскія спаборніцтвы па баскетболе.